Polițiștii Serviciului Rutier Ilfov au depistat sâmbătă, în zona localității Săftica, un autoturism condus de un bărbat care circula cu viteza de 111 km/h pe un tronson de drum pentru care limita maximă de viteză este de 70 km/h.
Cel aflat la volan nu a oprit la semnalele polițiștilor rutieri, așa încât aceștia au pornit în urmărirea acestuia, informează IPJ Ilfov.
Bărbartul în vârstă de 29 de ani, a fost prins pe o stradă din Balotești. În urma verificărilor s-a constatat că avea permisul de conducere reținut.
În urma testării au rezultat indicii cu privire la prezența în organismul său a două substanțe psihoactive. A fost condus la o unitate spitalicească din București, unde i-au fost prelevate probe biologice.
Tânărul a fost reținut pentru 24 de ore.
De asemenea, pentru depășirea limitei legale de viteză, a fost amendat cu 1485 de lei.
(sursa: Mediafax)